На основу члана 63. став 1. Закона о јавним набавкама («Службени гласник РС» број 124/2012, 14/2015 и 68/2015), Kомисија за јавну набавку образована Решењем број VIII број 404-312/19 од 23.10.2018. године, даје следеће

**ПОЈАШЊЕЊЕ У ВЕЗИ СА ПРИПРЕМАЊЕМ ПОНУДЕ**

**За јавну набавку (услуге)VIII број 404-312/19**

**„**Консултантске услуге везане за приватно јавно партнерство у градском саобраћају“

**ПИТАЊЕ:**  *„На страни 7 од 37 конкурсне документације Наручилац наводи да је неопходно : „да понуђач располаже неопходним пословним капацитетом у претходних пет пословних година ( 2014., 2015., 2016.,2017. и 2018. ) извршио најмање шест консултантских услуга за реализацију пројекта ЈПП или ЈПП са елементима концесије (за поступак избора приватног партнера; израду концесионог акта односно пројекта ЈПП), од чега најмање три из области која је предмет ове јавне набавке.*

*Молимо да Наручилац појасни шта значи појам : „ област која је предмет ове јавне набавке“?*

**ОДГОВОР:** .Наручилац је конкурсном документацијом дефинисао предмет јавне набавке и на страни 3од 37 навео да је :

**„1. Предмет јавне набавке**

Предмет јавне набавке мале вредности број VIII 404-312/19 су услуге *–*консултанске услуге у поступку израде концесионог акта и поступка јавно приватног партнерства (концесије) за поверавање локалног линијског превоза, пружање услуга пријема и отпреме путника и аутобуса на аутобуској станици у Ужицу и аутобуским стајалиштима на територији града Ужица.“

Наручилац када је одредио додатни услов и навео „област која је предмет ове јавне набавке“ -подразумева се да понуђач треба да достави доказе да је извршио најмање три консултантске услуге за реализацију пројекта ЈПП или ЈПП са елементима концесије, које се односе на поверавање локалног линијског превоза, пружање услуга пријема и отпреме путника и аутобуса на аутобуској станици у граду/општини и аутобуским стајалиштима на територији града града/општина.

**ПИТАЊЕ:**  *„На страни 7 од 37 конкурсне документације Наручилац наводи да је неопходно : „да понуђач располаже неопходним пословним капацитетом у претходних пет пословних година ( 2014., 2015., 2016.,2017. и 2018. ) извршио најмање шест консултантских услуга за реализацију пројекта ЈПП или ЈПП са елементима концесије (за поступак избора приватног партнера; израду концесионог акта односно пројекта ЈПП), од чега најмање три из области која је предмет ове јавне набавке.*

Није јасно из ког конкретно разлога је наручилац ограничио конкуренцију и прописао оволико висок додатни услов пословног капацитета и захтевао да понуђачи докажу да су извршили најмање шест консултантских услуга за реачизацију пројекта ЈПП или ЈПП са елементима концесије, нити је јасно из којих конкретно разлога је захтевао да понуђачи докажу да су извршили најмање три услуге из области која је предмет ове јавне набавке, те захтевамо да Наручилац појасни због чега је ограничио конкуренцију и одредио додатни услов који је у очигледној несразмери са предметном јавном набавком.

Подсећамо да одредбе Закона о јавним набавкама указују на то да минимални додатни услови који се захтевају од понуђача не смеју бити већи од двоструке предметне јавне набавке, као и да Наручилац одређује услове за учешће у поступку тако да ти услови не дикриминишу понуђаче и да су у логичкој вези са предметом јавне набавке.

Захтевамо да Наручилац измени овај додатни услов пословног капацитета, тако што ће исти смањити на логичан и прихватљив ниво који је двоструко већи од предметне јавне набавке . У супротном бићемо приморани да користимо законска средства из члана 149. Закона о јавним набавкама и да на тај начин обезбедимо наша права у поступку јавне набавке.

**ОДГОВОР:**

Наручилац ће кроз измене конкурсне документације изменити додатни услов и исти прилагодити предмету јавне набавке.

**ПИТАЊЕ:**  *„На страни 7 од 37 конкурсне документације Наручилац наводи да се додатни услов пословног капацитета испуњава, поред фотокопије уговора и потврдом наручиоца.*

*Подсећамо да Закон о јавно-приватном партнерству дозвољава заинтересованим лицима да предложе јавном телу реализацију ЈПП пројекта, па молимо да нам потврдите да се под појмом Наручилац сматра и предлагач пројекта ЈПП у овом смислу, односно да ли под појмом „наручилац“ сматра само јавнипартнер или и приватни партнер?“*

**ОДГОВОР:**

Под појмом Наручилац сматра се само јавни партнер.

Комисија за јавну набавку( услуге )VIII број 404-312/19 „Консултантске услуге везане за приватно јавно партнерство у градском саобраћају“